Коми Республикаса Юралысь Вячеслав Гайзер аддзысьлiс Ненецкöй автономнöй кытшлöн Администрацияса Юралысь Игорь Федоровкöд.

«Миян регионъяс важысянь нин ёртасьöны. Ми дасьöсь водзö ёртасьны да вöзъям ёнджыка öтув уджавны», - висьталiс Вячеслав Гайзер аддзысьлöм дырйи.

«Миян регионъяс важысянь нин ёртасьöны. Ми дасьöсь водзö ёртасьны да вöзъям ёнджыка öтув уджавны», - висьталiс Вячеслав Гайзер. – Тайö и «Сыктывкар – Ухта – Печора – Усинск – Нарьян-Мар» федеральнöй тöдчанлуна автомашина туй стрöитан инвестиционнöй бала кузя, а сiдзжö сы кузя, медым дзоньтавны Улыс Одес – Ичöт Пера автомашина туй участокъяс, кытi тшöкыда ветлöны Ненецкöй автономнöй кытшлöн груз новлöдлысь машинаяс. Ми сiдзжö вöзъям öтувтны вынъяс, медым пöртны олöмö «Чилимдiн – Нарьян-Мар» волокно-оптическöй связь линия стрöитöм кузя бала.

Нöшта öти тöдчанатор, мый йитчöма миян олысьяслöн векся овмöс вöдитöмкöд, тайö - кöр видзöм. Ми öнi уджалам та вылын, Коми Госсöвет медводдза лыддьöмын примитiс «Кöр видзöм йылысь» республикаса оланпас. Миянлы зэв тöдчана да колана тiян опытыд. Ми вöзъям öтлаын бырöдны мытшöдъяс, кутшöмъяс артмöны мусир да биару предприятиеяслöн кöр йирсянiнъясын да тундра гöгöртасын. Кора сiдзжö öтлаын уджавны сы кузя, медым сетны кочуйтысь кöр видзысь семьяяслы социальнöй гарантияяс. Ми сiдзжö вöзъям индыны экомониторинг котыртöмын öтувъя стöч удж, сы вöсна мый ускöттьöыслы, мый вöчсьö экологиялы, границаыс абу», - пасйис Вячеслав Гайзер.

НАК Администрацияса Юралысь Игорь Федоров аттьöалiс Коми Республикаса Юралысьöс регионъяс костын сьöлöмсянь ёртасьöмысь да висьталiс, мый кутö лача йитöдъяс водзö сöвмöдöм вылö.